Κότα κρασάτη, γιορτινή, ψητή στο τσουκάλι
Το «ψήσιμο» στην κατσαρόλα εξασφαλίζει ζουμερό ψαχνό, αρκεί να βρούμε σκεύος που να χωράει ολόκληρη την κότα.
1 κότα περίπου 1,5 - 1,7 κιλά, 1 κρεμμύδι ξερό, σε ψιλά καρέ , 500 γρ. συκωτάκια κότας , 150 γρ. φρυγανιά τριμμένη , 6 κουτ. σούπας βούτυρο αγελάδος ή 100 ml λάδι , 160 ml γάλα , 3 κουτ. σούπας κουκουνάρι , 1 κ.γ. μοσχοκάρυδο, σε σκόνη , τα φύλλα από 1/2 μάτσο  μαϊντανό, ψιλοκομμένα , αλάτι, πιπέρι φρεσκοτριμμένο, 200 ml λευκό κρασί, ξηρό , 150 γρ. χυμός ντομάτας , αλάτι, πιπέρι φρεσκοτριμμένο
Για να φτιάξουμε την κρασάτη κότα στο τσουκάλι αρχικά αλατοπιπερώνουμε το πουλερικό μέσα - έξω.Σε μια μέτρια κατσαρόλα ζεσταίνουμε σε δυνατή  φωτιά το μισό βούτυρο και σοτάρουμε το κρεμμύδι για περίπου 5  - 6 λεπτά, μέχρι να πάρει χρώμα.Προσθέτουμε τα συκωτάκια, ανακατεύουμε για 2 λεπτά, προσθέτουμε τη φρυγανιά, ανακατεύουμε και αποσύρουμε.Προσθέτουμε το γάλα, το κουκουνάρι, το μοσχοκάρυδο, το μαϊντανό, αλάτι και πιπέρι και αφήνουμε στην άκρη να κρυώσει.Γεμίζουμε με το μείγμα την κοιλιά της κότας και ράβουμε το άνοιγμα με σακοράφα (μεγάλη, στιβαρή βελόνα) και  σπάγκο μαγειρικής. Αν δεν τα καταφέρνουμε με τη «ραπτική», κλείνουμε το άνοιγμα με οδοντογλυφίδες.Σε μεγάλη, βαθιά κατσαρόλα ζεσταίνουμε σε δυνατή φωτιά το υπόλοιπο βούτυρο και σοτάρουμε την κότα για 10 λεπτά, να πάρει όσο γίνεται χρώμα από όλες τις πλευρές.Για να ελέγξουμε αν έγινε, τρυπάμε την κότα στο σημείο όπου ενώνονται τα μπούτια με τον κορμό και στο πιο βαθύ σημείο του στήθους - πρέπει το ψαχνό να είναι λευκό και τα υγρά  που θα στάζουν διάφανα, όχι ροζέ.Βγάζουμε την κότα και μεταφέρουμε τα υγρά σε δοχείο που βάζουμε στην κατάψυξη για 15 λεπτά, ώστε να αφαιρέσουμε το λίπος που θα μαζευτεί στην επιφάνεια. Αν είναι αραιή η σος, τη βράζουμε μέχρι να δέσει.Για να σερβίρουμε, ανοίγουμε την κοιλιά της κότας, βγάζουμε τη γέμιση σε μπολ, κόβουμε το πουλερικό σε μερίδες (τα μπούτια στα δύο και τα στήθη, χωρίς το κόκαλο, σε φετάκια).Σερβίρουμε την κρασάτη κότα με τη σάλτσα, τη γέμιση και χόρτα τσιγαριαστά.
Κοτόπουλο,Κρασί,Χριστούγεννα